钦定古今图书集成/历象汇编/岁功典/第011卷 > 《梁元帝纂要》 > 春赋 北周庾信
## 钦定古今图书集成/历象汇编/岁功典/第011卷 > 《梁元帝纂要》 > 春赋 北周庾信

“宜春苑中春已归，披香殿里作春衣。新年鸟声千种
啭，二月杨花满路飞。河阳一县并是花，金谷从来满
园树；一丛香草足碍人，数尺游丝即横路。开上林而
竞入，拥河桥而争渡。出丽华之金屋，下飞燕之兰宫。
钗朵多而讶重，髻鬟高而畏风。眉将柳而争绿，面共
桃而竞红。影来池里，花落衫中。苔始绿而藏鱼，麦才”
青而覆雉。吹箫弄玉之台，鸣佩凌波之水。移戚里而
家富，入新丰而酒美。石榴聊泛，蒲桃酦醅。芙蓉玉碗，
莲子金杯，新芽竹笋，细核杨梅。绿珠捧琴至，文君送
酒来，玉管初调，鸣弦暂抚。阳春《渌水》之曲，对凤回鸾
之舞。更炙笙簧，还移筝柱；月入歌扇，花承节鼓。协律

乃荆山之玉梁。艳锦安天鹿，新绫织凤凰。”“三日曲水
向河津，日晚河边多解神。”“树下流杯客，沙头渡水人。
镂薄窄衫袖，穿珠帖领巾。”“百丈山头日欲斜，三晡未
醉莫还家。池中水影悬胜镜，屋里衣香不如花。”